b'\n_START_ARTICLE_\nPia Myrvold\n_START_SECTION_\nKarriere\n_START_PARAGRAPH_\nHun studerte sammen med blant annet maleren Charles Walter i California i 1977 og i 1978. Hun debuterte som billedkunstner p\xc3\xa5 Vestlandsutstillingen i 1981 og deltok p\xc3\xa5 H\xc3\xb8stutstillingen i 1982. Hun hadde sin f\xc3\xb8rste separatutstilling i Haugesund Kunstmuseum i 1984._NEWLINE_I 1991 bosatte hun seg i Paris og ble nominert til \xc3\xa5rets mest talentfulle unge designer da hun stilte ut sin andre kolleksjon der i 1993. De siste 15 \xc3\xa5rene har hun deltatt i utstillinger p\xc3\xa5 Galleri F-15, H\xc3\xa5 gamle prestegard, i Stavanger, Trondheim, K\xc3\xb8benhavn, Roma, New York og Paris. Hun deltok ogs\xc3\xa5 p\xc3\xa5 Pulpit Rock Festival under Stavanger 2008.'